AlexejDobrolubov/national_council_slovak_2010 huggingface dataset:
6. schôdza NR SR - 17.deň - B. popoludní
Dátum: 2024-01-16
Poslanec: Dubéci, Martin (PS)
Druh vystúpenia: Vystúpenie s faktickou poznámkou

101. Ďakujem za slovo, pán predsedajúci. Ja ďakujem aj pani poslankyni Turčanovej za, za jej príhovor. Ona však zvolila taký pokojnejší štýl, čo ja vlastne oceňujem a skúšame tu vlastne rôzne štýly, aj ostrejší, pokojnejší, vecný, alegorický, neviem aký, ale jedno, žiaľ, to stále vedie k rovnakému výsledku, že nemáme akúkoľvek odpoveď z druhej strany a ja, neviem, už je to také aj trápne mi to opakovať, ale ja žasnem nad tým, že my sme schopní rokovať ako už niekoľko týždňov a nemať jednu odpoveď o tom, jeden argument, jeden nejaký fakt alebo také slovo z tej druhej strany, lebo, lebo je to naozaj neuveriteľné. Viete, ja sa obzvlášť bavím, že keď potom, samozrejme, v tých sebavedomých vystúpeniach v televíznych diskusiách rôznych predstaviteľov vládnej väčšiny počúvam o tom, ako toto je najlepšia diskusia, najostrejšia, či nie najdlhšia, najhĺbavejšia diskusia o zákone, že čo sa vlastne sťažujeme. To si snáď robia kolegovia srandu. To si naozaj snáď robia kolegovia srandu, že si myslia, že diskusia spočívať v tom, že my tu budeme rozprávať. My sme pripravení diskutovať, my tu hovoríme argumenty na ix spôsobov, ako som to spomenul. A z druhej strany tu nikto nenaberie odvahu ani niečo povedať. A ja musím povedať, že teda ja som predseda poslaneckému klubu nášho, ja viem, že čo to je asi stranícka klubová disciplína, ale musím povedať, že to ja si neviem predstaviť, že by som ako takých trpezlivých kolegov mal, ktorí by to takto, ako toho bobríka mlčanlivosti ťahali, ako to ťahajú kolegovia z druhej strany. To je naozaj ako všetko česť, že, páni predsedovia z vládnej väčšiny, dobre to robíte, lebo to mlčanie, to, to sa len tak často nevidí. Takže možno, možno to zvážme, že či by sme to mohli robiť inak. Ďakujem pekne.
6. schôdza NR SR - 17. deň - A. dopoludnia
Dátum: 2024-01-16
Poslanec: Dubéci, Martin (PS)
Druh vystúpenia: Vystúpenie s faktickou poznámkou

147. Ďakujem za slovo, pán predsedajúc. Takisto sa stotožňujem s názormi teda pána poslanca Pročka aj pána poslanca Dostála a Grendela o tom, že čo sa tu vlastne deje. Ale podľa mňa tá najpodstatnejšia vec je v jadre toho celého, a to je to, že prečo vlastne materiálne sme tu, máme to tretie čítanie a prečo pán Pročko a ďalší mohli reagovať na celú samostatnú túto vec. A to je to, že sa tu musí posúvať platnosť a, a účinnosť tohto zákona, lebo je robený horúcou ihlou, lebo je robený v skrátenom legislatívnom konaní, lebo je robený proste rýchlo a nikto ani netuší, že o čo sa v ňom samotnom jedná. Takže opäť, kolegovia, ktorí tu musia sedieť počas plánovanej dlhšej obedňajšej prestávky, tak je mi to ľúto, ale je to výsledok práce vlády, výsledok práce toho, čo prišlo z vlády, a teraz už len žneme ovocie toho, čo ste si sami vy všetci navarili. Takže toľko, ďakujem pekne.
6. schôdza NR SR - 17. deň - A. dopoludnia
Dátum: 2024-01-16
Poslanec: Dubéci, Martin (PS)
Druh vystúpenia: Vystúpenie s faktickou poznámkou

115. Ďakujem za slovo, pán predsedajúci. Ja sa nejdem zapájať teraz do tejto diskusie o tom, že kto kedy čo v minulosti, ako to robil a nemal by to robiť a nazvite ma naivným, neviem akým, ja si jednoducho myslím, že veci by sa mali robiť poriadne, je to zodpovednosťou vládnej väčšiny, ktorá vedie tento parlament, aby tieto veci tu robila poriadne a tu poslanci fučia a sú nervózni z toho, že čo sa to tu všetko deje. No, kolegovia, je to vaše dielo, vy ste táto väčšina, ktorá tento parlament diriguje, vedie, tak vy ste predložili tento zákon. Jednoducho objektívne zlý zákon, plný chýb, ktorý sa tu menil hore-dole, mirnix-dirnix, nikto netuší, čo v ňom poriadne je, vy sami poslanci, ktorí zaňho budete hlasovať, ani neviete sami povedať, prečo sú tam zásadné zmeny v organizácii štátnej správy, potom sa čudujete, že je to problém. Čudujete sa z toho procese, ktorý je proste vedený zlým spôsobom, a čudujete sa z toho, že potom nakoniec sú v tom chyby, na ktoré upozornil veľmi trefne pán poslanec Dostál. Tak prosím, kolegovia, väčšina, robte veci poriadne, ukážte, ako sa to má robiť, keď ste tu všetci takí profesionáli a zvládate riadenie štátu, tak prosím, veďme tento parlament normálnym spôsobom tak, ako má byť. Ďakujem pekne. (Potlesk.)
35. schôdza NR SR - 9.deň - B. popoludní
Dátum: 2025-06-10
Poslanec: Dubovický, Richard (PS)
Druh vystúpenia: Vystúpenie s faktickou poznámkou

110. Ďakujem za slovo, pán predsedajúci. Ja som si urobil niekoľko poznámok. Kto predkladá tento zákon? No v prvom rade by som očakával, že predložia ju strany, ktoré majú napísané sociálna demokracia. A takýto zákon neprišiel. A viete, čo je sociálna demokracia? To je to, že pomáhame tým najmenej, ktorí majú najmenej peňazí, ktorí trpia tou chudobou. A zatiaľ všetky zákony, ktorými sme sa snažili pomôcť či jednorodičom, alebo iným, prichádzajú práve z opozície a my nemáme vzadu napísané, že sme sociálna demokracia, ale my sme sociálna demokracia. My sa na ňu nehráme, to je ten rozdiel v tomto prípade. Takže absolútne s tebou súhlasím, že táto téma by nemala byť téma opozície a koalície, my už potrebujeme nájsť veľmi rýchle riešenia, tak ako si povedala. A čo chcem podčiarknuť, že všetko, čo sme urobili a predložili ako Progresívne Slovensko tu v parlamente, bolo na základe a postavené na dátach. Ohrození chudobou, zabezpečenie základných potrieb, čo sa týka možnosti zľavy z poplatkov z daní za nehnuteľnosti alebo iných, to všetko bolo postavené na dátach, ako vieme pomôcť tým jednorodičom. Čo prišlo z koalície? Absolútne nič. Takže ešte raz na záver podčiarkujem, niekto sa tu hrá na sociálnu demokraciu a niekto tu politiku sociálnej demokracie aj robí. Ďakujem.
35. schôdza NR SR - 9.deň - B. popoludní
Dátum: 2025-06-10
Poslanec: Dubovický, Richard (PS)
Druh vystúpenia: Vystúpenie s faktickou poznámkou

64. Ďakujem za slovo, pán predsedajúci. Úplne na záver akurát vyšla správa, respektíve trištvrte hodinu dozadu, že už máme pripravený nový balík sankcií voči Ruskej republike, pardon, voči Ruskej federácii, takže som zvedavý, že ako bude postupovať súčasný premiér v tejto otázke, ale už keby sme sa nejakým spôsobom chceli vrátiť k tomu, že vládna koalícia je za mier, tak verím tomu, že minimálne budete podporovať kúpu protivzdušnej obrany Ukrajine. Lebo to nie je útočná zbraň, je to obranná zbraň. A čo sa týka to, čo bolo povedané vo vyjadrení Fica za posledné, pardon, premiéra Fica za posledné obdobie, že sa mu páčia tie režimy, ako je ruský, čínsky, že tam tá kontinuita existuje. Mňa taká rétorika určitým spôsobom vyrušuje, lebo všetci dobre vieme, že ide o diktátorské režimy alebo ide o polodemokratické režimy, už keď to máme takto brať. A úplne, úplne na záver, chcel by som fakt že poprosiť a vyzvať koaličných poslancov, už nerozdeľujte túto spoločnosť, prestaňte im klamať a zahlasujte za toto uznesenie. Ďakujem.
35. schôdza NR SR - 9.deň - B. popoludní
Dátum: 2025-06-10
Poslanec: Dubovický, Richard (PS)
Druh vystúpenia: Vystúpenie s faktickou poznámkou

58. Ďakujem za slovo. Chcem poďakovať pani Kolíkovej k jej reči. Ja by som chcel dodať to, že prečo práve toto plénum, prečo práve opozícia podporuje to hrdinstvo Ukrajiny, je to, keby si predstavme, že sme v roku 1938 a keby sa nám neobrátila chrbtom vtedy Veľká Británia a Francúzsko, možnože tá história nemusela pokračovať tak, ako pokračuje, kedy v 1938 sme boli samostatný štát, sme podporovali vtedy nacistické Nemecko, sme zaútočili spoločne či na Poľsko, či na Sovietsky zväz a tak ďalej a tak ďalej, však všetci poznáme tú históriu. Víťazi píšu tú históriu. Ale keď skončila tá vojna, keď skončila II. svetová vojna, až vtedy sa objavili tie zverstvá či Nemecka, alebo či Ruska, ktoré boli páchané práve počas tej vojny. Rôzne koncentračné tábory na oboch stranách. Potom to, čo urobil Sovietsky zväz Ukrajine na najbližších desať a ešte aj predtým, čo urobil, proste tá história píše o tom, že aké zverstvá v minulosti ten Sovietsky zväz a dneska Rusko robí. Len, žiaľ, jedna krajina sa z toho poučila a druhá nie. A opäť, my sa tu bavíme o tom, že niektorí predstavitelia vládnej koalície prekrúcajú tie fakty. A s tým mám problém, že lebo vzniká tým pádom nejak, nejaký spôsob tej propagácie, tej nenávisti v tej spoločnosti, ktorá hecuje tých ľudí, ale vy vedome a teraz hovorím akože o vládnej koalícii, klamete tých ľudí. A s týmto ja mám morálny problém proste, lebo ja by som bol rád, keby tu vystúpili poslanci z vládnej koalície, aby povedali, že proste že vojna je, vojna je zlá. Ja súhlasím s vami, ale agresor je... (Prerušenie vystúpenia časomerom.)
35. schôdza NR SR - 9.deň - B. popoludní
Dátum: 2025-06-10
Poslanec: Dubovický, Richard (PS)
Druh vystúpenia: Vystúpenie s faktickou poznámkou

16. Ďakujem za slovo, pán predsedajúci. Bea musím povedať, že veľmi pekne si to povedala. Pekne si všetko zhrnula, ale ja mám stále taký silný pocit, že koalícii je to jedno, lebo sú sebeckí. Kým sa to, kým sa to nejakým spôsobom netýka ich priamo alebo keď to nedostanú nejakým spôsobom nadiktované od, povedzme od premiéra a ďalších je im to jedno. A mňa celkom mrzí, lebo áno, minulý týždeň sme tu prijali uznesenie, kde sme nejakým spôsobom podporili to, že budeme naďalej podporovať Rusko, budeme naďalej podporovať hospodárstvo Ruska, sa mi zdá absolútne za čiarou a, prepáčte, keď to takto poviem, aj veľmi nechutné, ale to, čo ste si schválili, milá koalícia, to máte. Nech sa páči. Ja, ako som vystupoval v tej predošlej rozprave k tomu, že som bol proti tomuto uzneseniu, na mojom, na mojom, na tom stále trvám. A pripadá mi to zlé, nechutné, že ste vôbec za niečo také zahlasovali a prešlo to týmto parlamentom. Ale to, čo si povedala, Bea, ohľadom, ohľadom tej tragédie, ohľadom bombardovania civilného obyvateľstva, súhlasím s tebou, že my nie sme schopní sa tu postaviť na to základné ľudské právo, a to je to právo povedzme žiť. A toto je smutné na tomto parlamente, respektíve na tejto koalícii, že nevie sa postaviť za toto, a to už nechcem povedať, že či to je jedno, či to je Ukrajina, áno, je to Palestína, je to Gaza, absolútne nechutné. My absolútne vedieme sebectvo, koalícia má čisto sebeckú politiku a im je úplne jedno, čo sa deje za hranicami tohto štátu.
35. schôdza NR SR - 6.deň - B. popoludní
Dátum: 2025-06-04
Poslanec: Dubovický, Richard (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Tak poďme naspäť ku zákonu, ktorý sme predložili. Na úvod mi dovoľte poďakovať sa predkladateľom, lebo ja považujem tento zákon či už bude schválený v prvom čítaní a budem veľmi rád, keby koalícia posunula tento zákon do druhého čítania, aby sme mohli bližšie sa o ňom porozprávať, ale teraz budem rozprávať o dôvodoch prečo práve si myslím, že tento zákon je dôležitý. Veľa, veľa negatívnych reakcií dostávam s tým, že či sa ma pýtajú ľudia, že či vôbec tí šestnásť, sedemnásťroční sú zrelí, či majú dostatočné kritické myslenie na to, či školstvo je na to pripravené, aby títo šestnásť a sedemnásťroční obyvatelia alebo obyvateľky mohli voliť v najbližších komunálnych voľbách. Ako to už dneska bolo niekoľkokrát povedané, neexistuje jeden jediný právny alebo iný dôvod, prečo by nemohli a prečo by nemali voliť. Ja ako poslanec aj mesta Prešov som sa stretával či už s obyvateľmi, ale takisto aj s deťmi, ktorí nám dávali nápady, že čo by si predstavovali mať napríklad na tých sídliskách, aké by boli pre nich benefity. Lebo práve tá komunálna politika je tá politika, ktorá je najbližšia k tým ľuďom a tu sa nemusíme o ničom inom baviť, lebo týka sa to takisto ako sa to týka starých ľudí, týka sa to nás, týka sa to takisto detí, lebo práve tie deti vedia čo najlepšie potrebujú a čo najlepšie chcú. Niekedy aj my povedzme starší už zabúdame na tie potreby tých detí a práve preto v tej komunálnej politike ak by boli určitým spôsobom tieto hlasy tých mladých zahrnuté, bola by to o to väčšia zodpovednosť pre tých lokálnych poslancov, aby uskutočnili tú víziu, ktorú si žiadajú, ktorú si žiada tá mládež. Ale opäť by som sa vrátil ku školstvu. Ja som pred chvíľočkou ... =====
35. schôdza NR SR - 6.deň - B. popoludní
Dátum: 2025-06-04
Poslanec: Dubovický, Richard (PS)
Druh vystúpenia: Vystúpenie s faktickou poznámkou

Ďakujem za slovo pán predsedajúci. Ja by som chcel pekne ti poďakovať Janka, za túto rozpravu. Áno môžem s tebou súhlasiť že asi našou prioritou ako poslancov národnej rady a to je úplne jedno, že či to je opozícia, alebo je to koalícia, je budovať ten volebný návyk. Toho že, všetci sme zodpovední za chod tohto štátu a práve tí mladí a aj budem rozprávať trochu zo svojej skúsenosti zo strednej školy. My sme mali diskusiu s riaditeľom, vtedy sme vstupovali do Európskej únie a riaditeľ sa nás pýtal, že ako vnímame Európsku úniu. Ako vnímame voľby a to je jeden z mála učiteľov čo som v živote poznal, ktorí sa aktívne venujú volebnému právu, o tom že, prečo by mladí mali voliť už od 16 rokov, ale to už bola diskusia v roku 2004, takže z toho miesta ja by som chcel požiadať poslancov koalície, aby tento návrh podporili, posunuli ho do druhého čítania a v prípade, ako si aj ty povedala, ak by boli nejaké nejasnosti, poďme sa baviť, poďme dať tento zákon do nejakej dokonalosti. A na záver, ja absolútne súhlasím s tým, čo tu bolo niekoľko krát povedané, že prečo by to malo platiť len pre komunálne respektíve regionálne voľby, ja by som bol rád, keby to platilo aj pre národné voľby, alebo pre eurovoľby, lebo je to opäť o zodpovednosti parlamentu, aby sme budovali tento volebný návyk. Ďakujem
35. schôdza NR SR - 4.deň - A. dopoludnia
Dátum: 2025-05-30
Poslanec: Dubovický, Richard (PS)
Druh vystúpenia: Vystúpenie s faktickou poznámkou

100. Ďakujem za slovo, pán predsedajúci. Tak máme piatok a máme dnes hitparádu najzbytočnejších zákonov v pléne Národnej rady z dielne SNS. Klobúk dole, fakt dobré. Ale chcel by som povedať, že možnože navrhovatelia nevedia také základné informácie, ale tak dám jednu informáciu zo štatistík, že priemerný človek neúmyselne skonzumuje približne až jeden kilo hmyzu ročne prostredníctvom bežných potravín, ako sú čokoláda, ovocné šťavy, zelenina, obilniny, a tieto malé množstvá hmyzu sa do potravín dostávajú počas zberu a spracovania, a pričom sú povolené aj v rámci hygienických noriem. Takže už teraz, kolegovia, jeme niekoľko tých desiatky gramov tohto, tohto hmyzu a zatiaľ sme tu všetci a žijeme. A čo by som fakt chcel ešte teraz tak na záver dodať, že ak sa schváli tento zákon, tak verím tomu, že hmyz bude o tom informovaný, že nám nebude samostatne padať do úst a bude to mať zakázané takisto, ako máme veľa iných veci zakázaných, ako, ako to, čo ste urobili medveďom, teraz je to hmyz. Verím tomu, že budúci týždeň prídu lastovičky a iné, iné zvieratá, ktoré budete chcieť nejakým spôsobom zakázať. Takže bizarnosť za bizarnosťou z SNS.
35. schôdza NR SR - 4.deň - A. dopoludnia
Dátum: 2025-05-30
Poslanec: Dubovický, Richard (PS)
Druh vystúpenia: Vystúpenie s faktickou poznámkou

88. Ďakujem za slovo, pán predsedajúci. Janka, pekne si to popísala a poviem ti úprimne, že si predstavila ďalší zbytočný zákon z dielne SNS. Ja neviem, ako si to súčasní poslanci SNS predstavujú, že budeme si tu meniť kedykoľvek ústavu bez toho, že by prešla nejaká širšia diskusia k tomu. Ale tak vidíme – máme tu uznesenia od nich, ktoré sú absolútne zbytočné, máme tu zákony, ktoré sú zbytočné. Mňa len mrzí, že ten argument, ktorý používa strana SNS, je absolútne nepravdivý, čo sa týka napríklad financovania samospráv. Už dnes vieme, že vláda vytvorila ďalšiu sekeru pre tie samosprávy, takže s tebou absolútne súhlasím, že je nevyhnutnosťou mať v prvom rade reformu verejnej správy a hlavne reformu financovania verejnej správy. Ďalšia vec, ktorá tu bola spomenutá, že starostovia alebo primátori potrebujú viac času, ale štatistiky ukazujú, že vyše 70 % primátorov a starostov opakuje minimálne ešte raz svoj mandát. To znamená, že 70 % starostov je, má 8-ročné obdobie. A to, či nejaký projekt sa začne v treťom-štvrtom roku, ale však celý čas aj Progresívne Slovensko – a v tomto prípade aj KDH – hovorí, že tie eurofondy dajte do obcí, aby obce rozhodovali o tých eurofondoch, aby to nebolo centralizované, ako to je v súčasnosti. A potom sa tu sťažujú starostovia, že nemajú peniaze na financovanie na rozvoj svojej obce alebo mesta. Ale však práve vy, vládna koalícia blokujete takú reformu, ktorá by pomohla tým samosprávam, takže pre mňa tento argument, čo sa týka nejakej pomoci, alebo že by malo priniesť nejaký benefit – táto úprava ústavy je zbyto... (Prerušenie vystúpenia časomerom.)
35. schôdza NR SR - 4.deň - A. dopoludnia
Dátum: 2025-05-30
Poslanec: Dubovický, Richard (PS)
Druh vystúpenia: Vystúpenie s faktickou poznámkou

75. Ďakujem za slovo, pán predsedajúci. Môžem asi s väčšinou, čo povedal kolega Jakab, súhlasiť. Ja by som ale aj dodal k tomu, že aj to, čo bolo včera tuná, uznesenie ku... ku tomu, že odsudzujeme povedzme nejaké ekonomické sankcie voči Ruskej republike, je to, čo si myslím, že robíme správne, že máme ich ďalej odsudzovať. Ale čo by som tu chcel dodať, že súčasná politika, politika SMER-u, HLAS-u a SNS nám páli mosty s našimi najbližšími ekonomickými partnermi v rámci Európskej únie a to je to dosť veľký problém. A nehovoriac o tom, že akurát včera večer som dostal správu od Slovákov, ktorí žijú v Rakúsku, a si predstavte, že vyjadrenie o tom, že strana SMER porovnáva súčasného, súčasného kancelára za Hitlera je absolútne za čiarou. Vy si to, čo... vy si čo dovoľujete? A vnímajú to krajiny, ako je Rakúsko a Nemecko, veľmi negatívne. A potom sa nečudujme, že vy tu rozprávate o nejakej zachránenej ekonomike, keď povedzme že ozaj ja už mám tie informácie od niektorých našich zahraničných investorov, ktorí tu fungujú, že už nemienia ďalej investovať v našej krajine, a že keby si mohli vybrať inú krajinu, tak si ju vyberú . A to viete prečo? Len kvôli tomu, že akú ekonomickú a politickú vládu tu robíte, vaše tri strany. A už iba na záver, čo sa týka transakčnej dane, že prečo je dôležité ju zrušiť, jedna, jedna firma v okrese Prešov už teraz narátala, že zaplatí 500-tisíc eur ročne za túto transakčnú daň. A viete, čo sa udialo? Tí zamestnanci nedostanú žiadne odmeny alebo im budú skresané. Toto je vaša sociálna politika, hanba!
35. schôdza NR SR - 3.deň - B. popoludní
Dátum: 2025-05-29
Poslanec: Dubovický, Richard (PS)
Druh vystúpenia: Vystúpenie s faktickou poznámkou

69. Ďakujem za slovo. Je mi divné, že ešte budem musieť obhajovať niečo, čo bolo povedané poslancom z SNS. Áno, dobre, pobavme sa, ideme gréckou cestou. Ale však tú grécku cestu si vybrala táto vláda, však zaviedli ste transakčnú daň a teraz všetky ekonomické ukazovatele vám hovoria, že ničíte vy vašimi zákonmi hospodárstvo a ekonomiku v Slovenskej republike. Neničí nám ho ani Európska únia, neničí ho nám v tom prípade ani Rusko, ale ničíte ho len vy vašimi zákonmi. A to, že sa správate, to, že sa tak ako správate v súčasnosti k obyvateľom, že ich vedome klamete, šírite tu nebezpečnú propagandu, šírite tu nenávisť, je mi ozaj z toho zle. A to, ako povedal pán poslanec Krúpa, vám to pekne vysvetlil, čo povedal nový generál. Po Ukrajine má prísť Slovensko. Ja verím tomu, že vy ich budete asi vítať s ukrajinskými alebo sovietskymi vlajkami, neviem, môžem len hádať, že čo preferujete, môžem len fakt že hádať, ale my sme suverénny štát Európskej únie. Náš najbližší partner je Európska únia a vy sa jej obraciate vašou rétorikou chrbtom. A čo sa týka nezamestnanosti, to, že máme jednu z najvyšších, alebo najnižších nezamestnaností, však ono je to fajn, aj makroekonomické ukazovatele hovoria, že všetko do 5 % je okej, 5 až 6 %, poďme sa baviť, že máme nejaký problém. Ale povedzme si úprimne, či toto je to, že desaťtisíce ľudí, prepáčte nie desaťtisíce , státisíce ľudí odišli zo Slovenskej republiky. Státisíce ľudí a tí státisíce ľudí budú chýbať na to, aby platili a prispieva... (Prerušenie vystúpenia časomerom.)
6. schôdza NR SR - 10.deň - B. popoludní
Dátum: 2023-12-20
Poslanec: Dubéci, Martin (PS)
Druh vystúpenia: Vystúpenie s faktickou poznámkou

92. Ďakujem za slovo, pán predsedajúci. Ja by som sa chcel poďakovať aj mojej predrečníčke za to, že tradične v duchu tejto schôdze mala vecný, konštruktívny prístup, tak ako, a prejav, tak ako mnoho mojich kolegov a kolegýň, ktorí nielen v tých rozpravách, ale aj v samotných tých faktických tu sedia a, teraz poviem paradoxne, tu nehovoria len o tom rozprávaní, ale naozaj rozprávajú v tejto rozprave, sú tu a ťahajú túto schôdzu niekam, na rozdiel možno od niektorých, ktorí o tom hovoria, ale nie sú tu úplne prítomní, tak tu si tiež nalejme čistého vína. Procesne k celému štátnemu rozpočtu, ja som veľmi rád, že súčasťou nášho poslaneckého klubu je Štefan Kišš a ďalší mnohí poslanci, ktorí pracovali v tíme hodnoty za peniaze, ktorý je proces, ktorý ešte kedysi dávno spustil kolega Martin Filko, ktorý tu, žiaľ, už medzi nami nemôže byť a ktorý mal nastaviť aj nejakú revíziu toho, ako tie výdaje v tom rozpočte vznikajú a na čo sa míňajú. A mne je to veľmi ľúto, že máme tu nejaký proces, ktorý pravidelne v rôznych sektoroch identifikuje priestor na zlepšenie, je to naozaj objektívne, vecné, faktické, je to veľmi dobre zmerané a napriek tomu sa to nikdy nestane súčasťou toho rozpočtového procesu a prejavuje sa to veľmi málo. Vždy tie politické argumenty prevážia nad tými odbornými napriek tomu, že sme si tu nastavili veľmi dobrý proces na to, ako to, ako to merať, hodnotiť a hľadať zlepšenia. Preto by som upriamil pozornosť kolegov na revíziu výdavkov pre sociálnu inklúziu vo vzdelávaní, je to veľmi dobrý dokument, keď si to dáte do gúglu, nájdete to. Možno počas tej rozpravy, keď sa do nej nezapojíte, tak si aspoň pozrite, lebo konkrétne v inklúzii, ktorá je obrovským problémom našej krajiny, obrovským problémom, zvlášť vo vzdelávaní máme obrovské medzery a tu je papier, ktorý to môže, ktorý tomu môže pomôcť, ako lepšie míňať tie peniaze, o čom by bola táto diskusia dnes. Ďakujem pekne. (Potlesk.)
6. schôdza NR SR - 10. deň - A. dopoludnia
Dátum: 2023-12-20
Poslanec: Dubéci, Martin (PS)
Druh vystúpenia: Vystúpenie s faktickou poznámkou

50. Ďakujem za slovo, pán predsedajúci. Dovoľte, aby som vás všetkých informoval, že klub Progresívne Slovensko bude hlasovať proti tomuto návrhu, asi vás to nikoho neprekvapuje, lebo sme to počas tejto dlhej rozpravy veľmi jasne a opakovane vraveli. To, čo nás ale prekvapuje, je to, že napriek tomu, že sme tu diskutovali o tomto návrhu niekoľko dní a nocí, tak sme sa stále nedozvedeli, aký je dôvod toho, že musíme zmeniť právne postavenie a potenciálnu nezávislosť Slovenskej informačnej služby. Stále sme sa nedozvedeli to, prečo musíme zmeniť nezávislosť a postavenie Úradu pre dohľad nad zdravotnou starostlivosťou, a stále sme sa nedozvedeli to, prečo musíme napríklad zmeniť postavenie štatistického úradu. Kolegovia, to nie je ani diskusia o tom, že či vaše argumenty sú dostatočne dobré, zaujímavé, správne, to je najmä diskusia o tom, že my ani netušíme, prečo to Národná rada má urobiť, prečo sa má na tom, na tejto veci uzniesť. A ja mám za to, že pokiaľ ani my nepoznáme nejaké základné argumenty, pokiaľ my nepoznáme základné fakty, tak by bolo od tohto orgánu nezodpovedné, aby tento návrh schválil a preto vás vyzývam, aby ste to nerobili. Ďakujem veľmi pekne za pozornosť. (Potlesk.)